SFLEX บิ๊กล็อตวันนี้ 550 ลบ. ราคาต่ำกระดาน จับตาผถห.ใหญ่ทำดีลขาย 100 ล้านหุ้น
SFLEX บิ๊กล็อตวันนี้ 550 ลบ. ราคาต่ำกระดาน จับตาผถห.ใหญ่ทำดีลขาย 100 ล้านหุ้น
SFLEX บิ๊กล็อตวันนี้ 550 ลบ. ราคาต่ำกระดาน จับตาผถห.ใหญ่ทำดีลขาย 100 ล้านหุ้น
8 เม.ย. 2564

ผู้สื่อข่าวรายงานว่า วันนี้ (8 เม.ย.2564) มีรายการทำสรุปซื้อขายกระดานรายใหญ่ (Big lot) ในหุ้น บริษัท สตาร์เฟล็กซ์ จำกัด (มหาชน) หรือ SFLEX จำนวน 1 รายการ ประมาณ100 ล้านหุ้น มูลค่ารวม 550 ล้านบาท ราคาเฉลี่ย 5.50 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น SFLEX ปิดตลาดเช้านี้อยู่ที่ระดับ 5.95 บาท บวก 0.25 บาท หรือ 4.39% สูงสุดที่ 5.95 บาท ต่ำสุดที่ 5.60 บาท มูลค่าซื้อขายที่ 122.62 ล้านบาท
ทั้งนี้จากการตรวจสอบโครงสร้างผู้ถือหุนใหญ่ SFLEX ข้อมูลล่าสุด ณ วันที่ 15 มี.ค.2564 พบว่า นายปรินทร์ธรณ์ อภิธนาศรีวงศ์ ผู้ถือหุ้นใหญ่อันดับ 1 ถือครองหุ้น SFLEX เป็นจำนวนทั้งสิ้น 328,540,000 หุ้น หรือคิดเป็น 40.07% ส่วนนายเอก พิจารณ์จิตร ผู้ถือหุ้นใหญ่อันดับ 2 ถือครองหุ้น SFLEX เป็นจำนวนทั้งสิ้น 90,000,000 หุ้น หรือคิดเป็น 10.98% จึงเป็นที่น่าตั้งข้อสังเกตว่า นายปรินทร์ธรณ์ อภิธนาศรีวงศ์ อาจเป็นผู้ถือหุ้นที่ทำดีลดังกล่าวหรือไม่
โครงสร้างผู้ถือหุ้นใหญ่อันดับ 1-5
ที่มา : ตลท. (ภาพรวมข้อมูลผู้ถือหุ้น ณ วันที่ 15/03/2564)